15 évesen robot tengeralattjárót fejleszt az év fiatalja

Robot tengeralattjáróval, biodegradációs rendszerrel, vakoknak és látássérülteknek segítő eszközzel és újrahasznosított esernyőkabátok ötletével nyertek a leginnovatívabb 21 év alatti fiatalok az első alkalommal megrendezett Év Felfedezettje díjon. A felhívása Nemzeti Kutatási, Fejlesztési és Innovációs Hivatal (NKFIH) és a Startup Campus által szervezett InnoGEN Ifjúsági Program keretében jött létre azért, hogy minél több innovatív tehetségnek adjon széles körben elismerést és láthatóságot.